**EMLÉKEZTETŐ**

**A HFS elkészítését megalapozó megtartott képzések, fórumok**

Vidékünk a Jövőnk Szövetség LEADER HACS

2015. november 3. - Iharos

A Vidékünk a Jövőnk Szövetség HACS munkatársai minden tematikus tervezői munkacsoport ülés és fórum előtt egy rövid képzést tartottak. 2015. október 15-én a vállalkozói és a civil tematikus tervezői munkacsoport ülés előtt, 2015. október 19-én az önkormányzati tematikus tervezői munkacsoport ülés előtt tartottak képzést. Ezen kívül az alábbi időpontokban és helyszíneken tartott fórumok előtt került sor képzésre:

2015. október 27.: Nagyszakácsi és Somogyzsitfa

2015. október 28.: Mesztegnyő és Pusztakovácsi

2015. november 3.: Iharos és Böhönye

2015. november 4.: Zákány és Csurgó.

2015. november 3-án Koczor-Meló Edina és Pintér Endre fórumot tartott Iharosban. A képzés keretében ismertették a LEADER alapelveket, a tervezés módszertanát, a munkacsoport, és a lakossági fórum célját, indokoltságát, elvárt eredményét.

A fórumon jelenlévők aktív hozzászólók voltak, a helyi lakosok az önkormányzatok képviselői karöltve a fiatalok helyben tartását látták életbevágóan fontosnak. Szerintük a közfoglalkoztatás nem megoldás ebben a témában, és az agrár-pálya sem vonzó a fiatalok számára, pedig ők is fejlődés részei kellene, hogy legyenek. Kardos Györgyi, Pogányszentpéter Község polgármester asszonya szerint a mezőgazdasági termelés és a turisztika a térség két kitörési pontja, mely véleménnyel a fórum résztvevői is egyetértettek. Horváth Győző, Iharos Község polgármestere a helyi termelői piac létrehozását hangsúlyozta. Több helyi, iharosi lakos (közöttük van olyan, aki Budapestről költözött Iharosba) szerint csurgó város közelsége és a turisztika jelenti hosszú távú tervezés alapját.